Komisijos reglamentas (EB) Nr. 1072/1999
1999 m. gegužės 10 d.
iš dalies keičiantis Tarybos reglamento (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių I, II, III, V, VII, VIII ir IX priedus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių [1] su paskutiniais pakeitimais, padarytais Komisijos reglamentu (EB) Nr. 2798/98 [2], ypač į jo 19 straipsnį,
(1) kadangi Kombinuotoje nomenklatūroje buvo padaryti pakeitimai, taikytini nuo 1999 m. sausio 1d.;
(2) kadangi Taryba Sprendimu 98/678/EB [3] nusprendė laikinai taikyti Europos bendrijos ir Laoso Liaudies Demokratinės Respublikos susitarimą dėl prekybos tekstilės gaminiais;
(3) kadangi 1998 m. gruodžio 22 d. priėmė Reglamentą (EB) Nr. 47/1999 dėl susitarimų dėl Taivano kilmės tam tikrų tekstilės gaminių importo [4];
(4) kadangi Taryba Sprendimu 1999/36/EB [5] nusprendė laikinai taikyti Europos Bendrijos ir Kinijos Liaudies Respublikos susitarimą pasikeičiant laiškais dėl prekybos tekstilės gaminiais;
(5) kadangi susitarimas su Kinijos Liaudies Respublika dėl prekybos tekstilės gaminiais [6] (kuriam netaikomas dvišalis palankiausio režimo susitarimas) buvo taikomas nuo 1995 m. sausio 1 d. dvejų metų laikotarpiui ir paskui automatiškai pratęstas vienerių metų laikotarpiams, tad jis bus taikomas 1999 m.;
(6) kadangi, atsižvelgiant į Europos pramonės poreikius, tikslinga nustatyti kiekybines normas 1999 m. dėl tam tikrų Kinijos Liaudies Respublikos kilmės tekstilės gaminių (159 ir 161 kategorijos) reimporto į Bendriją po laikino įvežimo perdirbti operacijų toje šalyje; kadangi tekstilės gaminių, klasifikuojamų 159 ir 161 pozicijose, tiesioginiam importui taikomos kiekybinės normos, nustatytos Reglamento (EEB) Nr. 3030/93 2 straipsnyje;
(7) kadangi dėl pirmiau išvardytų elementų būtina iš dalies pakeisti atitinkamas Reglamento (EEB) Nr. 3030/93 I, II, III, V, VII, VIII ir IX priedų dalis, atsižvelgiant į šiuos pasikeitimus, taikytinus tam tikrų trečiųjų šalių kilmės, kaip nurodoma minėto reglamento 19 straipsnyje, tam tikrų tekstilės gaminių importui į Bendriją;
(8) kadangi siekiant užtikrinti, kad Bendrija laikysis tarptautinių įsipareigojimų, šiame reglamente numatytos priemonės turi būti taikomos nuo 1999 m. sausio 1 d.,
(9) kadangi šiame reglamente numatytos priemonės atitinka Tekstilės komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3030/93 iš dalies keičiamas taip:
1. Reglamento I priedas pakeičiamas šio reglamento I priedu.
2. Reglamento II priedas pakeičiamas šio reglamento II priedu.
3. III priedo 28 straipsnio tekstas keičiamas šiuo tekstu:
"28 straipsnis
1. 11 ir 19 straipsniuose minima eksporto licencija ir kilmės sertifikatas gali apimti papildomas tinkamai nurodytas kopijas. Jos sudarytos anglų, prancūzų arba ispanų kalbomis.
2. Jeigu pirmiau minėti dokumentai pildomi ranka, įrašai turi būti daromi rašalu ir spausdintinėmis raidėmis.
3. Eksporto licencijų arba lygiaverčių dokumentų ir kilmės sertifikatų matmenys yra 210 × 297 mm [7]. Popierius - baltas, rašomasis, be mechaninės plaušienos [8] ir sveriantis ne mažiau kaip 25 g/m2. Abiejose pusėse - atspausdintas rėminio ornamento motyvas, leidžiantis aiškiai pastebėti bet kokią klastotę, atliktą mechaninėmis ar cheminėmis priemonėmis [9].
4. Kompetentingos Bendrijos institucijos tik originalą priima kaip dokumentą, tinkamą eksportui į Bendriją pagal šio Susitarimo nuostatas.
5. Kiekviena eksporto licencija arba lygiavertis dokumentas ir prekių kilmės sertifikatas turi standartinį serijos numerį, spausdintą arba nespausdintą, pagal kurį jie gali būti identifikuoti [10].
6. Šį skaičių sudaro šie elementai [11]:
- dvi eksportuojančią šalį identifikuojančios raidės:
Argentina = AR
Armėnija = AM
Azerbaidžanas = AZ
Bangladešas = BD
Baltarusija = BY
Brazilija = BR
Kinija = CN
Egiptas = EG
Estija = EE
Buvusioji Jugoslavijos Respublika Makedonija = 96
Gruzija = GE
Honkongas = HK
Indija = IN
Indonezija = ID
Kazachstanas = KZ
Kirgizija = KG
Laosas = LA
Latvija = LV
Lietuva = LT
Makao = MO
Malaizija = MY
Moldova = MD
Mongolija = MN
Pakistanas = PK
Peru = PE
Filipinai = PH
Rusija = RU
Singapūras = SG
Pietų Korėja = KR
Šri Lanka = LK
Taivanas = TW
Tadžikistanas = TJ
Tailandas = TH
Turkmėnistanas = TM
Ukraina = UA
Jungtiniai Arabų Emyratai = AE
Urugvajus = UY
Uzbekistanas = UZ
Vietnamas = VN
- šios dvi raidės, identifikuojančios paskirties valstybę narę:
AT = Austrija
BL = Beneliuksas
DE = Vokietijos Federacinė Respublika
DK = Danija
EL = Graikija
ES = Ispanija
FI = Suomija
FR = Prancūzija
GB = Jungtinė Karalystė
IE = Airija
IT = Italija
PT = Portugalija
SE = Švedija
- vienaženklis skaičius, identifikuojantis kvotos metus arba metus, kuriais buvo įregistruotas eksportas, šio priedo A lentelėje išvardytų produktų atveju, atitinkantis paskutinį konkrečių metų skaičių, pvz., "9" - 1999 metai. Kinijos Liaudie Respublikos kilmės produktams, esantiems V priedo C priedėlyje nurodomas skaičius "5" 1999 metams pažymėti,
- dviženklis skaičius, identifikuojantis eksportuojančiosios šalies išdavimo įstaigą,
- penkiaženklis skaičius, einantis iš eilės nuo 00001 iki 99999, priskiriamas konkrečiai paskirties valstybei narei."
4. Reglamento III priedo A lentelė pakeičiama šio reglamento III priedu.
5. Šio reglamento IV priede pridedamas Honkongo eksporto licencijos (EDI) formos pavyzdys prie III priedo.
6. Šio reglamento V priede pridedamas Tailando eksporto licencijos formos pavyzdys prie III priedo.
7. Šio reglamento VI priede pridedamas Tailando kilmės sertifikato formos pavyzdys prie III priedo.
8. V priede pridedami šio reglamento VII priedo A, B ir C priedėliai.
9. VII priede Kinijai skirta lentelė pakeičiama šio reglamento VIII priedo lentele.
10. VIII priedas pakeičiamas šio reglamento IX priedu.
11. IX priedas pakeičiamas šio reglamento X priedu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1999 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. gegužės 10 d.